Enskiemis (Pilkalnio apskritis)

Enskiemis, Dužai (, nuo 1938 m. Sprindacker, ) – buvęs kaimas Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 16 km į pietvakarius nuo Pilkalnio, 14 km į šiaurės rytus nuo Gumbinės, prie Eimenio.

Istorija 

Iki XVIII a. vadintas Dužais (Dutzen, Duszen), vėliau Enskiemiu Hensckehmen, Henskehmen. 1736 m. kaime gyveno 3 zalcburgiečių kolonistų ir 4 lietuvių šeimos. 1785 m. buvo karališkasis valstiečių kaimas su 10 ugniakurų, 1821 m. – mišrusis kaimas su 88 gyventojais. 1854 m. Enskiemyje buvo 13 gyvenamųjų pastatų ir 100 gyventojų. 1723–1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Malviško valsčiaus kaimas. Tikintieji priklausė Malviško evangelikų liuteronų parapijai.

Po Antrojo pasaulinio karo  ar vėliau sovietmečiu išnyko. Nuo 2008 m. buvusio kaimo teritorija priklauso Gusevo rajono Kubanovkos kaimo gyvenvietei.

Gyventojai

Šaltiniai 

Pilkalnio apskrities gyvenvietės